
Nr. SC2017-3258/13.02.2017  


    
                                        NICOLAE ROBU            
R E F E R A T

privind aprobarea modificării Anexei 2 din HCLMT nr.38/02.02.2016 privind criteriile de întocmire a listei de priorități și procedura de repartizare a locuințelor din fondul locativ de stat și a locuințelor sociale sau din proprietatea privată a municipiului Timișoara.
              Prin HCLMT nr.38/2016 s-au aprobat criteriile de întocmire a listei de priorități și procedura de repartizare a locuințelor din fondul locativ de stat și a locuințelor sociale sau din proprietatea privată a municipiului Timișoara.
În conformitate cu Procedura de repartizare a locuințelor din fondul locativ de stat și a locuințelor sociale sau din proprietatea privată a municipiului Timișoara, respectiv Anexa 2 din HCLMT 38/2016 ” Persoanele înscrise pe listele de priorităţi întocmite la nivelul Primăriei Municipiului Timişoara pot depune solicitări de atribuire nominală a locuinţei, urmând ca aceste solicitări să fie centralizate şi locuinţa să fie propusă spre repartizare în următoarea şedinţă a Comisiei de repartizare a locuinţelor, în ordinea de prioritate de pe listă.” 

Având în vedere că Anexa 1 la Legea nr.114/1996 republicată prevede exigențe minimale pentru nevoile locative, precum și faptul că în evidențele Biroului Locuințe există un număr mare de solicitanți în vederea atriburii unei locuințe, propunem ca numărul de camere prevăzut în tabelul din anexă să fie considerat ca maxim, indiferent de poziția de pe listă. Astfel, 1 persoană poate primi o locuință de maxim 1 cameră, 2 persoane maxim 2 camere, 3 persoane maxim 3 camere etc.

Motivăm prezentul referat prin faptul că fondul locativ este în continuă diminuare, marea majoritate a solicitanților înscriși pe listă au familii numeroase și considerăm că o locuință alcătuită din 1 cameră satisface nevoile locative ale unei singure persoane. 

Ca urmare propunem modificarea Anexei 2 la HCLMT nr.38/2016 prin inserarea după aliniatul 3 a următorului text:


Numărul de camere prevăzut în tabelul din Anexa 1 la Legea nr.114/1996 este considerat maxim necesar pentru numărul de persoane/familie din același tabel, indiferent de poziția de pe listă. Astfel, persoanele/familiile înscrise pe lista de priorități, indiferent de poziția de pe listă, pot beneficia de o locuință cu respectarea numărului maxim de camere, respectiv:
· 1 persoană – 1 cameră

· 2 persoane – 2 camere

· 3, 4 persoane – 3 camere

· 5, 6 persoane – 4 camere

· 7, 8 persoane – 5 camere

Totodată, se impune și modificarea procedurii de încheiere a contractelor, respectiv aliniatul 4 din Anexa 2 la HCLMT nr.38/2016, va avea următorul conținut:


Repartițiile se emit de către Comisia de repartizare a locuințelor și în baza acestora se va face închirierea, cu excepția locuințelor sociale a căror închiriere se aprobă prin hotărâre a Consiliului Local potrivit art.22 din H.G. nr.1275/2000, în baza și cu respectarea ordinii de prioritate aprobată pentru anul în curs.

